# 7z

### A Wikipédiából, a szabad lexikonból.

7z
Fájlkiterjesztés: | ``.7z``
MIME-típus: | ``application/x-7z-compressed``
Fejlesztő: | Igor Pavlov
Formátum típusa: | adattömörítés

A 7z egy tömörített archívum fájl formátum, ami számos különböző adattömörítési algoritmust támogat. A formátumot eredetileg a 7-Zip program vezette be; mind a fájlformátum, mind a 7-Zip megvalósítása GNU LGPL licenc alatt érhető el.

A 7z fájlok MIME-típusa: `application/x-7z-compressed`.

## [szerkesztés] Képességek

A 7z fájlformátum a következőket nyújtja:

- nyílt, moduláris architektúra, ami lehetővé teszi akár fájlonként különböző tömörítési algoritmusok használatát
- magas tömörítési arány (a tömörítési módszertől függően)
- erős AES-256 titkosítás
- nagyméretű fájlok támogatása (kb. 16 exabájtig)
- Unicode fájlnevek
- tömör archívumok támogatása
- az archívum fejlécének tömörítése, titkosítása

### [szerkesztés] Titkosítás

A 7z formátum támogatja a 256-bites kulcsú AES algoritmussal történő titkosítást. A kulcsot a felhasználó által megadott jelszóból SHA-256 hash-sel képezik (több iterációt végeznek, hogy a jelszó nyers géperővel való megfejtését megnehezítsék).

## [szerkesztés] Tömörítési módszerek

A formátum nyílt architektúrája lehetővé teszi a szabvány további tömörítési módszerekkel való bővítését.

A jelenlegi verzió a következő módszereket támogatja::

- LZMA – az LZ77 algoritmus továbbfejlesztett és optimalizált változata, ami Markov-láncokat használ entrópiakódolással, valamint Patricia-fákat.
- PPMD – Dmitry Shkarin 2002-es PPMdH-ja (PPMII/cPPMII) kisebb változtatásokkal. A PPMII az 1984-es PPM algoritmus (prediction by partial matching, előrejelzés részleges találattal) egy továbbfejlesztett változata.
- BCJ – konvertáló a 32 bites x86 futtatható állományokhoz, lásd LZMA. A közeli ugrásokat és hívásokat (near jump and call) tömöríti (átalakítja őket relatív címzésről direkt címzésre).
- BCJ2 – konvertáló a 32 bites x86 futtatható állományokhoz, lásd LZMA. Az ugrásokat és hívásokat (jump and call), valamint a feltételes ugrásokat tömöríti.
- Bzip2 – a jól ismert Burrows-Wheeler transzformáció algoritmusa. A Bzip2 a gyorsabb Huffman-kódot, a Bzip a kompaktabb aritmetikai kódolást használja.
- DEFLATE – a standard LZ77-alapú algoritmus, amit a ZIP és gzip formátumok is használnak.

## [szerkesztés] Implementációk

A következő archiváló programok támogatják jelenleg a 7z archív formátumot:

- 7-Zip és p7zip
- 7zX
- Ark
- ExtractNow
- EZ 7z
- File Roller
- IZArc
- PowerArchiver
- QuickZip
- SimplyZip
- Squeez
- TUGZip
- WinRAR
- ZipGenius

## [szerkesztés] Külső hivatkozások

- 7z Format — a 7z archív formátum általános leírása
- 7-Zip — az eredeti 7-Zip archiváló Microsoft Windowsra
- 7zX – 7z tömörítő Mac OS X-re. A segédprogramnak van néhány egyedi funkciója: létre tud hozni „biztonságos” 7-Zip archívumokat (.s7z), amik megőrzik a Macintosh resource fork-okat és a Spotlight metaadatokat, valamint olyan önkibontó archívumokat tud létrehozni, amelyek bármilyen Mac OS X 10.3 vagy újabb operációs rendszerű Mac-en kibonthatók.
- p7zip — a 7-Zip portja Unix-szerű rendszerekre
- Dmitry Shkarin (Institute for Dynamics of Geospheres, Moscow, Russia) 2002: PPM: One Step to Practicality

A lap eredeti címe "http://hu.wikipedia.org../../../7/z/_/7z.html"

Kategória: Fájlformátumok

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Asturianu
- Català
- Deutsch
- Español
- Suomi
- Français
- 日本語
- Nederlands
- Polski
- Português
- Svenska
- 中文